./data/phi0474/phi002/phi0474.phi002.perseus-lat2.xml
M. Tullius Cicero
O, di immortales, rem miseram et calamitosam! quid? in tali crimine quod innocenti saluti solet esse ut servos in quaestionem polliceatur, id Sex  Roscio facere non licet? vos qui hunc accusatis omnis eius servos habetis; unus puer victus cotidiani administer ex tanta familia Sex  Roscio relictus non est  te nunc appello, P Publi Scipio, te, M Marce Metelle; vobis advocatis, vobis agentibus aliquotiens duos servos paternos in quaestionem ab adversariis Sex  Roscius postulavit; meministisne T Titum Roscium recusare?  quid? ei servi ubi sunt? Chrysogonum, iudices, sectantur; apud eum sunt in honore et in pretio   etiam nunc ut ex eis quaeratur      ego postulo, hic orat atque obsecrat